open-index/open-wikipedia-markdown huggingface dataset:
Bob Baker

**Bob Baker** (født 26. juli 1939, død 5. november 2021) var en britisk manusforfatter.

## Wallace & Gromit
Hans mest kjente manus er for *[[Wallace og Gromit]]*-filmene *[[The Wrong Trousers]]*, *[[A Close Shave]]* og *[[Wallace & Gromit: The Curse of the Were-Rabbit]]*.

## Dr. Who
Baker skrev også flere manus for TV-serien *[[Doctor Who]]* i perioden 1971&ndash;79:

* *[[The Claws of Axos]]* (1971)
* *[[The Mutants]]* (1972)
* *[[The Three Doctors]]* (1973)
* *[[The Sontaran Experiment]]* (1975)
* *[[The Hand of Fear]]* (1976)
* *[[The Invisible Enemy]]* (1977)
* *[[Underworld (Doctor Who)|Underworld]]* (1978)
* *[[The Armageddon Factor]]* (1979)
* *[[Nightmare of Eden]]* (1979)

Baker skrev alle historiene, unntatt den siste, sammen med Dave Martin. De ble kalt «The Bristol Boys» av produksjonsteamet.

Baker og Martins mest kjent bidrag til *Doctor Who* er robothunden K-9 (laget for *The Invisible Enemy*) og tidsherren Omega (laget for *The Three Doctors*). 16. mars 2006 berettet avisen Metro at han jobbet på en tegnefilmserie om K-9, og at serien skulle hete *[[K-9 Adventures]]*.

## Annet
Baker skrev også manus for TV-seriene *Shoestring* og *[[Bergerac (TV-serie)|Bergerac]]*.

## Privatliv
Baker bodde sist i Oldbury-on-Severn i Gloucestershire.

## Referanser


## Eksterne lenker
* 
*
Dave Martin

**Dave Martin** (født 1. januar 1935 i Hansworth i Birmingham i England, død i 30. mars 2007) var en manusforfatter.

Han er kjent for å ha skrevet flere historier for TV-serien *[[Doctor Who]]* i perioden 1971&ndash;79:

* *[[The Claws of Axos]]* (1971).
* *[[The Mutants]]* (1972).
* *[[The Three Doctors ]]* (1973).
* *[[The Sontaran Experiment]]* (1975).
* *[[The Hand of Fear]]* (1976).
* *[[The Invisible Enemy]]* (1977).
* *[[Underworld (Doctor Who)|Underworld]]* (1978).
* *[[The Armageddon Factor]]* (1979).

Martin skrev alle historiene sammen med Bob Baker. De ble kalt «The Bristol Boys» av produksjonsteamet.

Baker og Martins mest kjente bidrag til *Doctor Who* er robothunden K-9 (laget for *The Invisible Enemy*) og tidsherren Omega (laget for *The Three Doctors*).

## Referanser


## Eksterne lenker
* .
Don Houghton

**Don Houghton** (født 2. februar 1930 i Paris, Frankrike, død 2. juli 1991) var en britisk manusforfatter.

Houghton begynte å skrive for radio i 1951 før han gikk over til å skrive filmer og for TV-serie i 1958. I 1970-årene var han hovedforfatteren hos Hammer Films hvor han skrev *[[Dracula AD 1972]]*, *[[The Satanic Rites of Dracula]]*, *[[The Legend of the Seven Golden Vampires]]* og *[[Shatter (film)|Shatter]]*.

For TV-serien *[[Doctor Who]]* skrev han historiene *[[Inferno (Doctor Who)|Inferno]]* (1970) og *[[The Mind of Evil (Doctor Who)|The Mind of Evil]]* (1971). Han skrev den femte *Sapphire & Steel*-historien (kjent som *Dr McDee Must Die*) med Anthony Read*. Han skrev også for TV-seriene [[Emergency Ward 10]], [[Crossroads (TV-serie)|Crossroads]], [[Ace of Wands]], [[New Scotland Yard (TV-serie)|New Scotland Yard]] og [[The Professionals (TV-serie)|The Professionals]].*

Houghton skapte og skrev for såpeoperaen *[[Take The High Road]]*. Han skrev også to bøker; *Column of Thieves* og *Blood Brigade*.

Houghton var gift med skuespillerinnen Pik-Sen Lim, som spilte i *Doctor Who*-historien *The Mind of Evil*.

## Referanser


## Eksterne lenker
* .
Barnehjemsveien (Oslo)

**Barnehjemsveien** (1-15, 2) er en vei i Oslo på Ekeberg i bydel Nordstrand. Veien er en stikkvei som starter i Enoks vei. Barnehjemsveien ligger helt innenfor Lille Ekeberg borettslag.

Hovedbølet på Lille Ekeberg gård har adresse Barnehjemsveien 2. Gårdens våningshus fra 1885 var opprinnelig på to etasjer. Etter en brann ble våningshuset redusert til 1 1/2 etasje. Det gamle gårdshuset huser i dag tre avdelinger av Lille Ekeberg barnehage. De øvrige avdelingene ligger i et nyoppført hus som er satt opp i stil med det gamle uthuset (nå revet).

## Referanser


## Litteratur
* Oslo byleksikon
Fillgraderstiege

**Fillgraderstiege** er en kjent trapp i Wiens sjette distrikt, Mariahilf. Den ble bygd i perioden 1905&ndash;07, i art nouveau-stil. Den er designet av Max Hegele, en student under Otto Wagner. Trappen binder sammen de to gatene Fillgradergasse and Theobaldgasse.

Trappene ble sperret i 1981 på grunn av slitasje gjennom 80 år. De ble reparetr i 1982&ndash;84, og da tok man i bruk et rom bak trappene som tidligere ikke hadde vært i bruk, til café og kunstgalleri. Disse åpnet 1. august 1985. 

Fillgraderstiege ble kåret til den fjerde vakreste trappen i Europa i ne undersøkelse blant kunstprofessorer.https://www.wien.gv.at/vtx/vtx-rk-xlink?SEITE=020040830001  

## Eksterne lenker
* Das Fillgrader – Die Bar in der Jugendstilstiege
* ''Das Fillgrader'' - The bar on the steps 
* Bilder av trappen
Storforshei

**Storforshei** eller **Storforsheia** er et tettsted i Rana kommune i Nordland. Tettstedet har  innbyggere per 1. januar , og ligger ved E6 i Dunderlandsdalen 26.1 kilometer nordøst for Mo i Rana.

## Stedet

Stedets historie de siste hundre år er først og fremst knyttet til gruvedrift. Malmforekomstene har vært utvunnet av selskapene Dunderland Iron Ore Company (1902–1947) og senere Rana Gruber (siden 1937). Malmen ble i en periode brukt i produksjonen til Norsk Jernverk på Mo.

I dag har stedet i tillegg barnehage, skole, eldrehjem, butikk og bensinstasjon. På Nevernes, 4.2 kilometer lenger opp i Dunderlandsdalen, ligger Nevernes kapell. Motorsportanlegget ACR (Arctic Circle Raceway) ligger like ved Storforshei.

I en navnesak i 2022 vedtok Rana kommunestyre Storforsheia som skrivemåte.


Petrol station Storforshei.jpg|Hydro Texaco Bensinstasjon på Storforshei
Crocery shop near patrol station Storforshei.JPG|Bensinstasjonens storkiosk
Co-op Prix Storforshei.JPG|Kolonialbutikken Co-op Prix
Storforshei Kindergarten A.JPG|Storforshei barnehage
Storforshei Kindergarten B.JPG|Storforshei barnehage
Storforshei service center.JPG|Storforshei service center
Storforshei retirement home.JPG|Storforshei eldrehjem
Storforshei skole A.JPG|Storforshei skole
Storforshei skole C.JPG|Storforshei skole


## Folketall
Statistisk sentralbyrå (SSB) oppgir følgende folketall for grunnkretsen Storforshei:

## Referanser


## Eksterne lenker
* 
*
Trevor Ray

**Trevor Ray** er en britisk skuespiller som har spilt i mange TV-serier.

Ray skrev den siste versjonen av den første episoden av *[[Doctor Who]]*-historien *[[The Ambassadors of Death]]*. Han ble dog ikke kreditert. David Whitaker, som hadde skrevet utkastene til tre av episodene, ble kreditert som forfatter av hele historien.

Han jobbet også som medredigerer på manusene på serien fra historien *[[The Invasion]]* (1968) til *[[Spearhead from Space]]* (1970).

## Eksterne lenker
*
Naschmarkt

**Naschmarkt** er Wiens mest populære marked. Markedet ligger mellom Linke og Rechte Wienzeile ved elven Wien (Wienfluss), og er halvannen kilometer lang.

Naschmarkt har eksistert siden 1500-tallet, den gang var det hovedsakelig melkeflasker som ble solgt her. Navnet henspiller kanskje på det at området tidligere ble brukt som deponi for aske. Fra 1793 ble all slags frukt og grønnsaker bragt hit for å selges. Fortsatt selges frukt her, også eksotiske urter. Det er også mange små restauranter her. Hver lørdag utvider markedet seg langs Wienzeile, i retning et loppemarked som arrangeres i nærheten. 

Atmosfæren her er kjent langt utenfor Wien, og svært mange turister besøker markedet hvert år. 

## Eksterne lenker
* Naschmarkt-Wien Video
* Hjemmeside om "Wiener Naschmarkt" (tysk) 
* Informasjonsside med bilder (tysk)
Jean-Noël Augert

**Jean-Noël Augert** (født 17. august 1949 i Saint-Jean-de-Maurienne) er en tidligere fransk alpinist.

Augert debuterte internasjonalt i desember 1966 i Val-d’Isère. Fra 1967 deltok han i den nyinnførte verdenscupen. Gjennombruddet i verdenseliten kom sesongen 1968/69, da han vant slalåmdelen av verdenscupen. Med tre førsteplasser endte han på andreplass i totalsammendraget, selv om han aldri tok et eneste verdenscuppoeng i utfor.

Høydepunktet i karrieren var gullmedaljen i slalåm under VM 1970 i Gröden. I sesongen 1970/71 vant han igjen slalåmdelen av verdenscupen.

Etter at han i 1972 hadde vunnet slalåmrennene både i Wengen og Kitzbühel, ble han regnet som favoritt foran OL i Sapporo. Han måtte imidlertid nøye seg med en femteplass, samme plassering som i storslalåmrennet. Denne sesongen sikret han seg disiplincupen i slalåm for tredje gang.

Han brøt med det franske skiforbundet i sesongen 1972/73, og kjørte proffrenn frem til 1975, da han la opp.

## Meritter

### OL
* 1972: 5.-plass i storslalåm og slalåm

### VM
* 1970: Gull i slalåm

### Verdenscup
* 1.-plass i slalåmverdenscupen 1968/69, 1970/71 og 1971/72
* 2.-plass sammenlagt 1968/69
* 3.-plass i slalåmcupen 1969/70, 1972/73
* 3.-plass i storslalåmcupen 1968/69
* 4.-plass sammenlagt 1969/70, 1970/71, 1971/72 og 1972/73

Totalt vant Jean-Noël Augert 14 verdenscuprenn:

I tillegg oppnådde han 15 pallplasseringer (8 i slalåm og 7 i storslalåm).

## Referanser


## Eksterne lenker
* 
* Jean-Noël Augerts hjemmeside
Turf Moor

**Turf Moor** er et fotballstadion i Burnley, Lancashire, England og er hjemmebane til fotballklubben Burnley FC. Stadionet, som ble åpnet 1883, har en kapasitet på 22&nbsp;400 sitteplasser fordelt på de fire tribuneseksjonene  *[[James Hargreaves]] Stand*, *[[Jimmy McIlroy]] Stand*, *[[Bob Lord]] Stand* og *Cricket Field Stand*. 

Tilskuerrekorden på Turf Moor er på 54&nbsp;775 og ble satt i en FA-cupkamp mellom Burnley FC og Huddersfield Town AFC i 1924. Det har også blitt spilt en landskamp på *The Turf* mellom England og Wales i 1924.

## Eksterne lenker
* 
* Historien om Tur Moor hos Burnley FC
* Stadiumguide.com – Turf Moor
* Internet Football Grounds Guide – Turf Moor, Burnley FC
Christ Illusion

***Christ Illusion*** er Slayers niende studioalbum. Albumet ble sluppet 8. august 2006 og fikk mye kritikk for sitt blasfemiske cover. Det viser en oppkuttet Jesus Kristus, med avhogde armer, bein og hoder spredt rundt ham. I India ble utgivelsen stoppet av plateselskapets avdeling i India, dette på grunn av protester fra muslimer og kristne i landet.

Det ble utgitt en «Special Edition» utgave av albumet 24. juli 2007. Den har bonusnummeret «Final Six», en alternativ versjon av «Black Serenade», samt en DVD med Slayer på turne i 2007, musikkvideoen til «Eyes of the Insane» og en live versjon av «South of Heaven» fra The Unholy Alliance-turnéen. Sporet «Final Six» vant en Grammy Award for «Best Metal Performance» i 2007.

## Sporliste
#«Flesh Storm» – (4:14)
#«Catalyst» – (3:07)
#«Skeleton Christ» – (4:22)
#«Eyes of the Insane» – (3:23)
#«Jihad» – (3:31)
#«Consfearacy» – (3:07)
#«Catatonic» – (4:54)
#«Black Serenade» – (3:16)
#«Cult» – (4:40)
#«Supremist» – (3:50)

## Eksterne lenker
*
Hurricane-start

**Hurricane-start** er en konkurranseform som brukes i langrennsdelen av vintersportsgrenen kombinert. Etter at hopprennet er fullført, defineres avstanden frem til vinneren om til sekunder, og deretter til meter (1&nbsp;sekund&nbsp;= 6&nbsp;meter). Alle løperne starter samtidig. Hurricane er en øvelse som vanligvis favoriserer løpere som har sin største styrke i langrennsløypa.

## Kilder
*Skiforbundets verdenscupmagasin for kombinert
Refraktiv kirurgi

**Refraktiv kirurgi** betegner ulike typer av øyeoperasjoner utført for å endre øyets brennvidde og redusere pasientens avhengighet av briller eller kontaktlinser. 

De vanligste metodene bruker laser for å endre hornhinnens form. Behandlingen brukes på lidelser som nærsynthet, langsynthet og skjeve hornhinner.

## Se også

* LASIK
Werner Franz

**Werner Franz** (født 8. mars 1972 i Weissbriach i Østerrike) er en østerriksk tidligere alpinist.

## Karriere

Franz kjørte for det østerrikske landslaget fra 1990. Hans fremste meritter var en verdenscupseier i utfor (11. desember 2004 i Val-d’Isère) og en seier i Super-G (13. februar 2000 i St.&nbsp;Anton am Arlberg). I tillegg oppnådde han 17 plasseringer blant de tre beste.

Sommeren 2005 ble han skadd i høyrebenet i et fall under trening i Chile, og 14. desember 2006 bekjentgjorde han at karrieren som aktiv alpinist var over.

## VM-deltakelser

## Resultater i verdenscupen i alpint

### Pallplasseringer

### Sammenlagtplasseringer

## Referanser


## Eksterne lenker
* 
*
Henrik Lindstrøm

**Adolf Henrik Lindstrøm** (født 17. mai 1866 i Hammerfest, død 21. september 1939 i Oslo) var en norsk kokk og polfarer.

Lindstrøm, som hadde kvensk opphav, deltok som kokk på Otto Sverdrups «Fram»-ekspedisjon i 1898&ndash;1902. Senere var han med Roald Amundsen på oppdagelsen av Nordvestpassasjen med «Gjøa» 1903&ndash;1906 og den store Framekspedisjonen 1910&ndash;1912. Han deltok også på to ekspedisjoner til Sibir 1914&ndash;1916.

Lindstrøm var stor og jovial og forlot sjelden skuta slik de andre av ekspedisjonsmedlemmene gjorde. Det eneste som kunne lokke kokken ut, var muligheten for rypejakt. Ferske råvarer var selvfølgelig høyt verdsatt på de lange ekspedisjonene. Lindstrøm var også en sindig og rolig mann og var viktig å ha blant mannskapet når «polarnervene» meldte seg og hjemlengselen gnagde i den lange mørketiden og etter flere år i isen.

Roald Amundsen skrev om ham i dagboka 5. april 1911: «Han har ydet de norske polarexpeditioner større & verdifullere tjenester enn noen annen mann.»

Lindstrøm ble i 1906 utnevnt til ridder av St. Olavs orden «for kjæk sjømandsdaad». Han mottok Fram-medaljen og Sydpolsmedaljen.

Lindstrøm blir gjerne knyttet til retten Biff à la Lindström.


File:Рождество Йоа.jpg|Roald Amundsen og mannskapet på «Gjøa» feirer jul i Gjøahavn i Nunavut i Canada 1903 under deres ferd gjennom Nordvestpassasjen. Rundt bordet sitter Helmer Hanssen, Amundsen, Lindstrøm, Gustav Wiik og Anton Lund. Bak står Peder Ristvedt.

File:Adolf Lindstrøm i Framheims kjøkken, 1911 (7654805434).jpg|Adolf Henrik Lindstrøm i kjøkkenet på Framheim, Amundsens base i Antarktis under Fram-ekspedisjonen mot Sydpolen 1910–1913. 

File:Portrett av Adolf Lindstrøm med en tallerken "hot cakes", 1911 (7602018296).jpg|«Portrett av Adolf Lindstrøm med en tallerken hot cakes». Fra Framheim 1911.

File:I Framheims stue, 1911 1912 (7654806788).jpg|«I Framheims stue» viser Adolf Lindstrøm, Sverre Hassel, Oscar Wisting, Helmer Hanssen, Roald Amundsen, Jørgen Stubberud og Kristian Prestrud. Roald Amundsen lener albuen på et fotoapparat.


## Referanser


## Litteratur
* Biografi Jan Ove Ekeberg: *Et liv i isen : polarkokken Adolf H. Lindstrøm*. 2000.

## Eksterne lenker
* 
* NRK Norgesglasset – Radioprogram om Adolf H. Lindstrøm
* Polarkokk med godt humør
Oppland distriktshøgskole

**Oppland distriktshøgskole** (forkortet Oppland DH) ble etablert i 1970, den gang under navnet *Hedmark/Oppland distriktshøgskole*. Høyskolen lå på Storhove i Lillehammer. Det hadde tidligere vært landbruksskole der, men landbruksskolen ble lagt ned i 1969/1970.

Høsten 1971 startet 34 pedagogikkstudenter ved skolen, utover 1970-tallet fordoblet studenttallet seg årlig. I 1979 fikk Hedmark egen høyskole, ekspansjonen ved høyskolen i Lillehammer ble da dempet. Høyskolen var på 1980-tallet spredt over flere bygg i byen, i 1989 ble det meste av skolen på ny samlet på Storhove. Høyskolen ble i 1994 reorganisert som Høgskolen i Lillehammer.

Den første direktøren ved høyskolen var Hans Tangerud.

## Eksterne lenker
* Høgskolen i Lillehammer ''Historikk
Günther Mader

**Günther Mader** (født 24. juni 1964 i Matrei am Brenner) er en tidligere østerriksk alpinist.

## Karriere
I junior-VM i alpint 1982 tok han gull i storslalåm.

I løpet av karrieren vant Mader minst ett verdenscuprenn i samtlige disipliner. Til tross for denne allsidigheten lyktes han aldri med å gå til topps i verdenscupen sammenlagt.

Under verdensmesterskap samlet han mange medaljer, fire bronsemedalje og en sølvmedalje. Under OL 1992 i Albertville fikk han bronse i utfor.

I mars 1998 fikk Mader hjerneslag. Han ble delvis lammet og tapte mye av taleevnen, men trente seg etter hvert opp til å leve et normalt liv. I tiden etter slaget skrev han en bok. I dag er han alpinsjef for den østerrikske skiprodusenten Salomon.

## VM- og OL-medaljer
* VM 1987 &ndash; Sølv i slalåm, bronse i kombinasjonen
* VM 1989 &ndash; Bronse i kombinasjonen
* VM 1991 &ndash; Bronse i kombinasjonen
* OL 1992 &ndash; Bronse i utfor
* VM 1996 &ndash; Bronse i kombinasjonen
* VM 1997 &ndash; Bronse i super-G

## Resultater i verdenscupen i alpint

### Verdenscupseire

### Sammenlagtplasseringer

## Litteratur
* Günther Mader: *ÜberLeben*, Steirische Verlagsgesellschaft, ISBN 3-900323-67-4

## Referanser


## Eksterne lenker
* 
*
Urban Connection

**Urban Connection** (etablert 1996 i Trondheim) var en norsk jazztrio bestående av
Håkon Mjåset Johansen trommer, Frode Nymo saksofon og Steinar Raknes bass.  

Med utspring i Jazzlinja (NTNU) ble de kåret til årets unge jazzmusikere (1999), og EM-vinnere under Avignon International Jazzcontest (2000).
De ga ut egenkomponert materiale på *Urban Connection* (2001) som ga Spellemannprisen 2001. 
Senere utkom *French only* (2002), laget i Avignon, der de fortsetter i en postbop akustisk stil, samt *Urban Connection III* (2004).  Alle utgivelser på Bergland Productions. 

Trioen har også fremført med verdenskjente musikere som Chick Corea, Steve Grossman og Michael Brecker,
besøkt flere internasjonale jazzfestivaler (som North Sea Jazz Festival), Litauen, Canada, Japan, Kina og Nepal (2004), representert moderlandet på EBU-festivaler (Tsjekkia), fungert som Norsk jazzforums utsending til Færøyene, og endelig, turnert internasjonalt i Baltikum og Vietnam, da på oppdrag av Utenriksdepartementet.

## Eksterne lenker
* 
* 
*  Omtale  fra Norsk Musikkinformasjon
Per Knut Aaland

**Per Knut Aaland** (født 1954) er en norsk tidligere langrennsløper som representerte Hardbagg Idrettslag. Han konkurrerte internasjonalt fra 1976 til 1987.

Han var med på laget som tok sølv på stafetten under OL 1980 i Lake Placid. Fire år tidligere, under OL 1976 i Innsbruck, kom han på sjetteplass på femmila.

Aalands fremste prestasjon i verdenscupen var tre andreplasser i enkeltrenn. Han vant Birkebeinerrennet i 1983, 1990 og 1991. Etter at han la opp som aktiv langrennsløper, var han i flere år tilknyttet det norske landslaget som smøringsekspert.

Aalands historie er fortalt i boka «50 idrettsheltar frå Sogn og Fjordane», fra 2017, av NRK-journalist Rune Fossum Lillesvangstu.

## Medaljer i norske mesterskap

## Referanser


## Litteratur
* Jon Tvinnereim: *Ski-idrett i Sogn og Fjordane : Sogn og Fjordane skikrins 75 år*. Volda 1998. ISBN 82-994804-1-8
* 

## Eksterne lenker
*
Moonlight Monkey Madness

**Moonlight Monkey Madness** er et septik-punk/rock band fra Lindesnes, helt syd i Norge. Bandet ble dannet i 2003, da bestående av vokalist Frode Stiland, bassist Steinar Haaland og trommeslager Bjørnar Nesland. Om lag et år senere ble gitarist Anders Støle Fidje med i besetningen.

Etter noen få spillejobber i distriktet, startet de i 2004 å spille inn sitt første fullengde album, *Gaystick Faggot Pants*, ved KFUK/M studioer på Vigeland, Lindesnes. Stein Magne Eriksen stod for produksjonen, men mye av ferdigstillelsen ble gjort av bandet selv. Mastring tok Mastering Studios i Sverige seg av. 

I 2005 spilte Moonlight Monkey Madness nesten 40 konserter rundt om i Norge, blant annet på Studentsamfunnet og Olavshallen i Trondheim som en del av landsmønstringen til Ungdommens Kulturmønstring. Også en rekke konserter ble holdt i og utenfor Kristiansand og i områdene rundt Lindesnes.

Våren 2006 startet bandet innspillingen av sitt andre album, *Septik Sensation*, ved Jailhouse Studio i Vennesla. Produsent var Hans Eidskaret, som har jobbet med blant andre Trial of Tears og Green Carnation. Den nye CD-en ble lansert i 2007.

## Eksterne lenker
* Moonlight Monkey Madness
Postbop

**Postbop** er en stilart innen jazz-musikk, ansett for å være en utvidelse av hard bop (som igjen var en videreføring av bebop og cool jazz).  

Istedenfor frie akkord-skifter som i frijazz, tok postbop tok i bruk modalitet, der valg av akkord (som det improviseres over) ikke avhenger av toneart, men av den gjeldende tone i melodilinjen.  Dette gir en hyppig skiftende akkordserie. Eksempler på stilarten finner en i Wayne Shorter's *Speak no evil* og McCoy Tyner's *The real McCoy*. Element av funk tilkom etter hvert.

Utviklingen av postbop startet tidlig 1960-tall, omtrent samtidig med frijazz, og ble således en av datidens tidsriktige retninger innen jazz.  Fasen anses for å være avsluttet midt på 1970-tallet, da de fleste av utøverne hadde utviklet stilarten jazz-fusion. I senere tid har Wynton Marsalis, Geri Allen, Kenny Garrett, Tom Harrell, Joe Lovano, Mulgrew Miller, Wallace Roney igjen tatt i bruk postbop-stil. I Norge finnes Jan Garbarek, såvel som den akustiske Urban Connection (1996–) med islett av postbop.

## Eksterne lenker
* artikkel fra jazzbladet Down Beat
Ambolt

**Ambolt** kan sikte til

*Ambolt (verktøy) &ndash; et underlag å slå på
*Ambolt (anatomi) &ndash; en knokkel i øret
Stigbøyle

Stigbøyle kan referere til

*Stigbøyle (rideutstyr) – rideutstyr for å komme seg opp på, og holde seg på, hesten.
*Stigbøyle (anatomi) – en knokkel i øret
Skagens Museum

**Skagens Museum** ble stiftet i Brøndums Hotels spisesal i Skagen den 20. oktober 1908. 

Apoteker *Victor Chr. Klæbel*, hotelleier *Degn Brøndum* og malerne Michael Ancher, P.S. Krøyer og Laurits Tuxen ble valgt inn i det første styret. Oppgaven var å samle kunstverker av skagensmalerne og skaffe økonomiske midler til å reise en museumsbygning.

I somrene 1907–1909 stilte skagensmalerne ut i *Teknisk Skole*. Etter P.S. Krøyers død i 1909 ble hans bolig i *Skagen Plantage* tatt i bruk som museum. I 1919 ga Degn Brøndum hotellets gamle hage til Skagens Museum. Bygget ble påbegynt der i 1926 etter tegninger av arkitekt Ulrik Plesner i såkalt *[[Bedre Byggeskik]]*-stil. Bygget ble delvis finansiert av fonds (mest fra Ny Carlsbergfondet) og dels ved private gaver. Bygget ble innviet den 22. september 1928. 
Samlingen var da på ca. 325 kunstverker, mange var gaver fra kunstnerne.

I 1981 ble utstillingslokalene utvidet med et tilbygg tegnet av arkitekt og kongelig bygningsinspektør Jacob Blegvad, som også har stått for det seneste tilbygget fra 1990. 

I 1997 flyttet administrasjonen inn i Teknisk Skoles lokaler.

Per 2007 har museet ca. 1700 kunstverker til rådighet.


Fil:Kröyers atelje Skagen 01.JPG|P.S. Krøyers første atelier, i dag en del av museet
Fil:Skagens Museum - interior 2.jpg|Interiør
Fil:Skagens Museum - Michael Ancher paintings.jpg|Interiøret, med Michael Anchers bilder
Fil:Skagens Museum - Brøndums spisesal.jpg|Interiøret, med  Brøndums Hotels spisesal


## Referanser


## Eksterne lenker
*
C-3PO

**C-3PO** er en figur i det fiktive Star Wars universet som er laget av Anakin Skywalker 32 BBY før handlingen som beskrives i Star Wars Episode I: Den skjulte trussel. Han er en protokolldroide. I Star Wars Episode IV: Et nytt håp skryter han selv av at han kan kommunisere flytende "i over seks millioner former for kommunikasjon". Han har også en stjerne på Hollywood Walk of Fame.
## Eksterne lenker
*
Phycosecidae

* *[[Phycosecis]]*

**Phycosecidae** er en liten familie av biller som bare er kjent fra Australia, New Zealand og noen mindre øyer i nærheten. De er knyttet til sandstrender, og larvene er rovdyr. 

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien gnag- og maurbiller, Cleroidea
***** Familien **Phycosecidae** – 4 kjente arter
****** *[[Phycosecis ammophila]]* Lea, 1899
****** *[[Phycosecis hilli]]* Lea, 1921
****** *[[Phycosecis limbata]]* (Fabricius, 1781) – New Zealand, Kermadec-øyene
****** *[[Phycosecis litoralis]]* Pascoe, 1875 – Australia

## Litteratur
## Eksterne lenker
*
Boggi

**Boggi** er et begrep som beskriver at minst to aksler på et kjøretøy, vogn eller lignende er plassert i kort avstand fra hverandre. Boggier brukes for å fordele vekten, og for jernbanevogners vedkommende, å gi en mykere bevegelse på skinnegangen. 

Noen lastebiler har tre akslinger, hvor de bakerste har en innbyrdes avstand under 2050 mm.  De fleste boggiakslingene er faste, det vil si de er ikke-styrende. Dette kan føre til en noe større svingradius, men det finnes også styrende boggiakslinger som hjelpestyrer, noe som letter svingingen og reduserer dekkslitasjen på den aktuelle akslingen.

Boggier er også vanlig på en del større tilhengere/campingvogner. Slike boggier er der for at man ikke skal ha behov for så store og kraftige akslinger og dekk.

Begrepet boggi brukes også om hjulsettene på en jernbanevogn. En boggivogn har to boggier, hver av dem har to akslinger og fire hjul. En boggivogn har således hele åtte hjul.

## Kilder
*fotoagent.dk
*jim-frizzell.com
Fylkesvei 2600

**Fylkesvei 2600** går mellom Otta og Åmotet i Sel.

Frem til 2019 hadde veien betegnelsen fylkesvei 418 (Oppland).

## Kommuner og knutepunkter

 

## Referanser




## Eksterne lenker
* Vegvesenets vegkart 
*
De fire edle sannheter

**De fire edle sannheter** i buddhismen er Buddhas fire læresetninger om årsakene til lidelsen i tilværelsen og hvordan denne lidelsen kan fjernes. Det fysiske liv ses på som en lidelse, hvor man er bundet i livshjulet – Samsara inntil man når fullstendig oppvåkning.

#Sannheten om utilfredsheten: er en konstatering av at, «Det fins lidelse/smerte». Her definerer Buddha hva lidelsen er. Livet er den lidelse som er i fødsel, alderdom, sykdom, død, å være forenet med hva som er ukjærlig og å være skilt fra hva man har kjært.
#Sannheten om utilfredshetens opphav: er sannheten om lidelsens opprinnelse eller årsak. Lidelsen har en årsak som bunner i årsakskjeden. De tre rot-årsakene som fører til lidelse/smerte er uvitenhet, hat og begjær.
#Sannheten om utilfredshetens opphør: er sannheten om lidelsens opphør. Buddha påviser at selv lidelse/smerte kun er midlertidig.
#Sannheten om den åttedelte vei: er sannheten om veien som fører til lidelsens opphør. For å komme ut av lidelsen krever det at mennesket fullstendig oppgir, undertrykker og tilintetgjør de 12 ledd i årsakskjeden. Dette oppnås ved å følge den edle åtteleddede vei og denne fører deg til fullkommen erkjennelse og nirvana, som er den opplyste tilstand i sinnet. Det er altså den edle åttedelte veien som kan føre mennesket ut av livshjulet og lidelsen.

Med andre ord så handler de to første om hvordan buddhismen oppfatter virkeligheten og de to andre om hvordan frelsen forstås.

## Sammendrag
# At smerte faktisk eksisterer.
# At det er årsaker til at det vonde finnes.
# At det eksisterer en tilstand der det vonde ikke finnes.
# At det eksisterer en vei til den tilstanden der det vonde ikke finnes.
Eilert Hanoa

**Eilert Giertsen Hanoa** (født 12. mai 1970) er grunnlegger og administrerende direktør i det børsnoterte programvareselskapet Mamut ASA. Eilert Hanoa etablerte sitt første IT-selskap som 15-åring i 1986. Selskapet solgte programvare til privatpersoner og SMB-segmentet. Etter å ha jobbet 10 år i bransjen etablerte Hanoa selskapet Guru Software AS (senere Mamut ASA) i 1994.  

Hanoa har og har hatt flere verv: 
* Styreleder i IKT-Norge 2007-2015
* Vice-Chairman i European Software Association 
* Formann i Business Software Alliance Norge. 
Hanoa ble kåret til Young Entrepreneur of the Year 2005 av Ernst & Young. Hanoa har utdanning fra Handelshøyskolen BI.

I 2019 ble han direktør for Kahoot!.

Hanoa er fetter av Thomas Giertsen, og har vært investor og styremedlem i Giertsens selskap Feelgood Scene Film og TV.

## Referanser
Special Boat Service (Storbritannia)

**Special Boat Service** (*SBS*) er en britisk militær spesialstyrke underlagt Royal Navy. SBS inngår sammen med Special Air Service (SAS), Special Reconnaissance Regiment (SRR) og Special Forces Support Group (SFSG) i United Kingdom Special Forces.

Enheten er organisert som en uavhengig enhet under Royal Marines, og deler base med 1 Assault Group Royal Marines og British Armys 148 Commando Forward Observation Battery på Royal Marines Poole i Poole.
Brøndums Hotel

**Brøndums Hotel** ligger i Skagen i Nordjylland i Danmark. Det har røtter tilbake til 1840- årene, men er mest kjent fra 1880- årene, da mange kunstnere og kunstinteresserte fra hele Skandinavia tilbragte somrene der på grunn av de særegne lysforholdene i distriktet. Som gruppe kalles de i dag for Skagenmalerne.

Verten på denne tiden var Degn Brøndum, som senere satt i det første styret for Skagens Museum. Hans søstre var forøvrig kunstnerisk begavet og ble kjente malerinner.

Hotellet skjenket også store deler av sin hage til museumstomt. Der har vært flere branner, sist i 1959. Bygningen er derfor restaurert, men bare svakt modernisert. Mange rom har innlagt varmt og kaldt vann, men en må på gangen for toalettbesøk og bad.

I spisesaler og salonger kunne man før se på et 40-tall malerier som besøkende kunstnere har gitt som betaling for oppholdet. Disse er nå samlet i et eget rom på museet, som ligger vis-à-vis hotellet.

Brøndums Hotel ble fredet i 1986.

## Referanser


## Eksterne lenker
* Brøndums Hotel på Skagensmuseum.dk
Druzjbarørledningen

**Druzjbarørledningen** (russisk:нефтепровод «Дружба», druzjba betyr vennskap) er verdens lengste oljerørledning og drives av det russiske selskapet Transneft. Rørledningen ble bygget av Sovjetunionen i 1964 for å transportere olje fra sentrale Russland til steder i Vest-Europa 4000 km lengre vest. Druzjbarørledningen frakter 2 millioner fat olje hver dag og er den rørledningen som frakter mest olje fra Russland til Europa.

Druzjbarørledningen starter i Samara i sørøstlige Russland, hvor olje fra vestlige Sibir, Ural og Det kaspiske hav blir hentet. Derfra går ledningen til Mozyr i sørlige Belarus hvor den deles i en nordlige og sørlig del. Den nordlig delen går til Polen og Tyskland og en sørlige til Ukraina, Slovakia, Tsjekkia og Ungarn. Den nordlige er planlagt utvidet til den tyske havnebyen Wilhelmshaven og den sørlige er planlagt utvidet til Kroatia.

8. januar 2007 stanset Transneft tilførselen til Druzjbarørledningen i Belarus som en reaksjon på landets innføring av transportavgift på 45 dollar pr tonn olje. I tillegg blir Belarus beskyldt for å urettmessig tapping av olje fra oljerørledingen. 30&nbsp;prosent av EUs totale import av olje kommer fra Russland, og halvparten av dette går gjennom Druzjbarørledningen.

## Referanser


## Eksterne lenker

* Om Druzjbarørledningen , fra *Pipelines International* (engelsk)
* «FACTBOX-Russia's Druzhba pipeline, one of the world's biggest», fra nyhetsbyrået Reuters
Dynamisk meteorologi

**Dynamisk Meteorologi** også kjent som **atmosfærisk dynamikk** omhandler det fysiske studiet av atmosfæren, og er en gren av meteorologien. Meteorologer prøver å modellere jordatmosfæren og atmosfæren til andre planeter ved å bruke likninger fra væskedynamikken, kjemiske modeller, jordens strålingsbalanse og andre energioverføringsprosesser i atomsfæren (i tillegg til hvordan disse er knyttet sammen til andre systemer som for eksempel havet). For å kunne modellere værsystemer, må meteorologer bruke teknikker som spredningsteori, bølgeforplantingsmodeller, skyfysikk, statistisk mekanikk og statistikk, som er svært matematiske og relatert til fysikk. 

## Se også
*Adiabatisk temperaturendring
*Atmosfærisk elektrisitet
*Baroklinitet
*Barotropi
*Corioliskraften
*Eulerligningene
*Geostrofisk vind
*Hydrostatisk likevekt
*Kelvin-Helmholtz-instabilitet
*Konvektiv instabilitet
*Navier-Stokes-ligningene
*Primitive ligninger
*Rossby deformasjonsradius
*Rossbytallet
*Termalvind
*Trykkgradientkraft
Skyfysikk

**Skyfysikk** er studiet av de fysiske prosessene bak dannelsen og veksten av skyer i tillegg til dannelsen av nedbør. 

Skyer er bygd opp av mikroskopiske vanndråper (i såkalte *varme skyer*) eller ørsmå iskrystaller (*kalde skyer*) eller en blanding av begge. Disse kondenserer fra vanndamp i luften. Dette kan bare skje om forholdene ligger til rette for det. Når en sky er dannet, kan den løse seg opp eller tømme ut vannet som nedbør (regn, snø, hagl osv). Det er derimot flere faktorer som avgjør hva som faktisk skjer. Skyfysikk prøver å forklare de fysiske prosessene som ligger bak dette. 

Skyer klassifisieres etter høyden de oppstår i, og utseende og egenskaper. De fleste skyene er enten *stratiforme* (lagdelte) eller *cumuliforme* (vertikalt utviklet). Så vi har stratus- og cumulusskyer som oppstår i lavee høyder (opp til 2 km). Skyer som oppstår i de høyeste områdene av troposfæren har forstavelsen *cirro* i navnet, og her finner vi cirrostratus og cirrocumulus. Skyer i midlere høyder har forstavelsen *alto* i navnet. I tillegg har en cumulonimbus som strekker seg gjennom hele troposfæren, fra et par hundre meter over bakken og helt opp til tropopausen. Cumulonimbusskyer kalles også tordenskyer, og er skyene som skaper tordenvær.
Andreas Jynge

**Andreas Grimelund Jynge** (født 3. september 1870 i Skien, død 13. juni 1955) var en norsk dikter og embetsmann, blant annet byråsjef i Arbeidsdepartementet (fra 1912) og jernbanedirektør (1919–37).

Andreas Jynge utga to diktsamlinger, "Viser og Vers" (1896) med dikt for barn og "Egne veie" (1903). Blant hans mest kjente dikt er *Mot kveld* (*Alle de duggvaate blomster...*), og *Efter en Sommerfugl*, begge tonsatt av Agathe Backer-Grøndahl. 
Agathe Backer Grøndal satte toner til en rekke av hans dikt. 
Han ga i 1947 ut novellesamlingen "Hester i fjellet".
Han var aktiv i Norsk Travselskap, som informasjonssekretær og stambokfører,og var slik med på å redde den gamle norske kaldblodshesten. Han skrev om hest i "Våre hester", foruten diverse småstykker.

Han var også aktiv når det gjaldt bildende kunst, og var en periode formann i Oslo Kunstforening 1928&ndash;30, men fraba seg gjenvalg da han fikk motbør i styret om  forhandlinger med   det nybygde "Kunstnernes hus" i Oslo.

Andreas Jynge var sønn av overlærer ved Hamar katedralskole, Anton Henrik Jørgen Hirschholm Jynge og Augusta Johanne Grimelund, og dattersønn av biskop i Nidaros Andreas Grimelund. Han var gift med Esther Lind Jynge. De hadde to barn, Ester Horn, gift med Kristian Horn, og Gert Jynge.

## Referanser


## Litteratur
* Sigurd Willoch: *Kunstforeningen i Oslo 1836–1936*, Oslo, 1936.
Robert Littell

**Robert Littell** (født 8. januar 1935 i Brooklyn, New York City, USA) er en amerikansk forfatter og tidligere journalist.

Littell studerte ved Alfred University i New York. Etter at han ble uteksaminert i 1956, tjenestegjorde han i fire år i U.S. Navy. 

Littell er mest kjent for sitt arbeide som journalist i Newsweek under den kalde krigen, og som forfatter av flere kjente spionromaner. Debutromanen *The Defection of A.J. Lewinter* (1973) vant Crime Writers' Association Golden dagger for årets beste kriminalroman.

Littel er bosatt i Frankrike. Han er far til forfatteren Jonathan Littell.

## Bibliografi
* *If Israel lost the war* (1969) (sammen med Richard Z. Chesnoff og Edward Klein)
* *The Defection of A. J. Lewinter* (1973)
* *Sweet Reason* (1974)
* *The October Circle* (1975)
* *Mother Russia* (1978)
* *The Debriefing* (1979)
* *The Amateur* (1981)
* *The Sisters* (1986)
* *The Revolutionist* (1988)
* *The Once and Future Spy* (1990)
* *An Agent in Place* (1991)
* *The Visiting Professor* (1994)
* *Walking Back the Cat* (1997)
* *For the Future of Israel* &ndash; sakprosa (1998) (sammen med Shimon Peres)
* *The Company* (2002)
* *Legends* (2005)
* *Vicious Circle* (2006)

### Oversettelser til norsk

## Priser og utmerkelser
* The Golden Dagger 1973, for *The Defection of A. J. Lewinter*
* The Los Angeles Times Book Prize 2005, for *Legends*

## Referanser


## Eksterne lenker
* 
*  ''January Magazine – intervju med Robert Littell''
Trusselvurdering

En **trusselvurdering** er en analyse og vurdering av potensielle aktørers evne og vilje til å utføre anslag mot en virksomhet eller stats personell, materiell og verdier (produksjon, informasjon og omdømme), samt sannsynligheten for at et anslag vil utføres. Vurderingen omfatter altså både aktørenes «slagkraft», ulike typer anslag og sannsynligheten for et anslag vil inntreffe innen en tidsperiode.

## Trusselskalaer
### Norge
#### Terrorisme
I Norge benytter Politiets sikkerhetstjeneste en skala for beskrivelse av terrortrusselen og vurdering av trusselbildet.

## Se også
* Sikkerhetsteater
* BIKINI

## Referanser
Fylkesvei 664 (Sogn og Fjordane)

**Fylkesvei 664 i Sogn og Fjordane** gikk mellom Fosslund og Navelsaker i Eid og mellom Otterdal og Grodås i Hornindal kommune.

Traséer: Fosslund – Navelsaker (19,6&nbsp;km), Otterdal – Grodås (4,8&nbsp;km)

2019 ble veien erstattet av fylkesvei 5744 og fylkesvei 5829.

## Kommuner og knutepunkter

*Endepunkt Navelsaker
----Traséen Navelsaker – Otterdal (ca. 3&nbsp;km) er ikke bygd
----

*Endepunkt Otterdal

## Referanser


## Eksterne lenker
* Vegvesenets vegkart
Direkte stråling

**Direkte stråling** er solstråling som går upåvirket gjennom atmosfæren ned til jordoverflaten.

Sammen med diffus stråling utgjør disse to globalstrålingen. Både globalstrålingen og forholdet mellom diffus og direkte stråling varierer med solhøyden, skydekket og forurensning i atmosfæren.

## Se også
* Jordens strålingsbalanse
Diffus stråling

**Diffus stråling** er solstråling som er spredt eller reflektert i forskjellige atmosfæriske komponenter. Skyer er den faktoren som medvirker mest her. 

Sammen med den direkte strålingen utgjør disse to globalstrålingen. Både globalstrålingen og forholdet mellom den diffuse og direkte strålingen varierer med solhøyden, skydekket og forurensning i atmosfæren. Den diffuse strålingen utgjør omtrent 50 % av globalstrålingen i Bergensområdet, selv midt på sommeren, mens den bare er 15-20 % i solrike ørkenområder. Om vinteren utgjør den diffuse strålingen en mye større del av globalstrålingen, som da er mye mindre enn om sommeren. 

## Se også
* Jordens strålingsbalanse
Fylkesvei 5747

**Fylkesvei 5747** går mellom Ytre Rød og Lidarende i Stad. Veiens lengde er 15,6&nbsp;km.

Frem til 2019 hadde veien betegnelsen fylkesvei 661 (Sogn og Fjordane).

## Kommuner og knutepunkter

## Referanser




## Eksterne lenker
* Vegvesenets vegkart 
*
Thomas Lobben

**Thomas Lobben** (født 1983) er en norsk tidligere skihopper. Han hoppet for IL Moingen.

Lobben har deltatt internasjonalt siden vinteren 2000, for det meste i Continental Cup (B-verdenscupen). Fram til begynnelsen av januar 2007 har han deltatt i til sammen 5 individuelle verdenscuprenn. Hans beste plassering i verdenscupen er 33.-plass på Lillehammer 10. mars 2006. I lagkonkurransen i verdenscupen i Pragelato i Italia i 2005 ble han nummer 7. Sesongen 2004/05 ble han nummer 4 sammenlagt i Continental-cupen.

14. oktober 2007 overrasket Lobben stort ved å vinne det utsatte norgesmesterskapet i stor bakke i Lysgårdsbakken på Lillehammer. 

## Referanser


## Eksterne lenker
* 
* Thomas Lobbens offisielle webside
Franz Schubert-konservatoriet

**Franz Schubert-konservatoriet** (tysk: Franz Schubert Konservatorium) er et musikkonservatorium som ligger i Wiens sjette distrikt, Mariahilf. 

Konservatoriet har sitt opphav i *Franz Schuberts Konservatorium for Musikk og Utøvende Kunst*, som ble etablert i 1867 av Eduard Horak. Konservatoriet ble skilt fra musikkskolen i 1943. 

## Eksterne lenker
*
Maria Hilf-kirken

**Maria Hilf-kirken** (tysk: *Maria Hilf Kirche*) er en katolsk kirke som ligger i Wiens sjette distrikt, Mariahilf. 

Kirken, slik den står i dag ble bygd i 1683, etter at tyrkerne ødela den kirken som stod der. Det var trolig Sebastian Carlone som stod for gjenoppbyggingen. 

Foran kirken står det en statue av Joseph Haydn. Denne ble avduket i 1887. 

## Referanser
Aldo Moro

**Aldo Moro** (født 23. september 1916 i Maglie, Puglia, død 9. mai 1978 i Roma) var en italiensk politiker (kristeligdemokratisk). Moro var professor i jus og statsminister i periodene 1963&ndash;1968 og 1974&ndash;1976.

## Kidnapping og drap
Den 16. mars 1978 skulle den italienske nasjonalforsamlingen gjennomføre en avstemning for det som skulle ha blitt Moros tredje regjering. På vei til nasjonalforsamlingen ble Moro kidnappet, og livvakten hans ble skutt og drept. De røde brigader påtok seg ansvaret for kidnappingen, og krevde at et antall fengslede brigademedlemmer skulle løslates i bytte mot Moro.

Etter harde forhandlinger der regjeringen nektet å gi etter for terroristenes krav ble Moros lik funnet 9. mai 1978 i bagasjerommet på en bil som stod parkert ved en kirkemur på Via Michelangelo Caetani i sentrum av Roma, bare få hundre meter fra det kristeligdemokratiske partiets hovedkontor. Moro hadde blitt skutt i brystet med elleve skudd.

## Referanser


## Eksterne lenker
* 
* 
* 1978: Italy mourns murdered statesman &ndash; artikkel fra BBC 
* Biografiske opplysninger Senatets internettside
Grumman X-29

**Grumman X-29** var et en-motors eksperimentelt jetfly, produsert av amerikanske Grumman Aircraft Engineering Corporation. Flyet ble bygd for å utforske flyegenskaper hos fly med fremoversvøpte vinger. Fremoversvøpte vinger gjør flyet aerodynamisk ustabilt, og datamaskiner i kombinasjon med "fly-by-wire" var nødvendig for å kunne holde flyet stabilt. Fordelen med et aerodynamisk ustabilt fly er bedre manøvreringsdyktighet enn et et stabilt fly. X-29 fløy første gang 14. desember 1984. Det ble bygd 2 eksemplarer, og NASA utførte 437 testflyvninger med flyene mellom 1984 og 1992.

Begge flyene er bevart og står utstilt på henholdsvis National Museum of the United States Air Force på Wright Patterson Air Force Base nær Dayton, Ohio (fly nr. 1) og NASAs Armstrong Flight Research Center (fly nr. 2). Smithsonian National Air and Space Museum i Washington D.C. har utstilt en fullskala-modell av X-29.

## Kilder
* NASA – American X-vehicles, An Inventory—X-1 to X-50 (side 37) Utgitt 2003 (pdf) Besøkt 20. mars 2015
* NASA Armstrong - Fact Sheet: X-29 Advanced Technology Demonstrator Aircraft (publisert 6. november 2015) Besøkt 3. mars 2018

## Eksterne lenker
* Grumman X-29
Sigrid

**Sigrid** er et norsk kvinnenavn av norrønt opphav og betyr «vakker seier». Navnet er vanlig blant annet i Tyskland og Norge, og formen *Sigríður* er vanlig på Island. En kjent navnebærer er den norske forfatteren og nobelprisvinneren Sigrid Undset (1882–1949).

## Etymologi
Navnet er sammensatt av navneleddet *sig* som kommer av det norrøne ordet *sigr* som betyr «seier», og *rid* som er en avledning av *frid* som igjen kommer fra det norrøne ordet *fríðr*, og betyr «vakker». Norrøne varianter av navnet er: *Sigfríðr*, *Sigríða*, *Sigríðr*. Navnet er kjent i runeskrift som  (sikriþ) eller  (siriþ).

En langt mindre vanlig variant av navnet er Sigri, mens Siri er en vanlig variant av navnet.

## Utbredelse
*Sigríðr* er blant de ti vanligste kvinnenavnene funnet i nordiske runeinskripsjoner fra vikingtiden, og navnet var derfor sannsynligvis svært vanlig i Norden i vikingtiden. Det funnet 19 runeinskripsjoner med dette navnet. Av disse er to funnet i Norge, Bohuslän og Jämtland. Formen *Sigrida* var vanlig i England på 1000- og 1100-tallet.

*Sigríðr* var et vanlig kvinnenavn på Island og antakelig også i Norge i vikingtiden. Det er 8 forskjellige personer med navnet nevnt i Landnåmabok.
*Sigrid* var et svært vanlig navn i Norge i middelalderen, og var det vanligste kvinnenavnet i Norge på 1400-tallet. Over 160 forskjellige personer med navnet er nevnt i Regesta Norvegica. Navnet var også mye brukt på 1600-tallet. 
*Sirij* og *Sirid* var vanlige kvinnenavn i Norge på 1500-tallet. Det er 17 personerer med disse navnene nevnt i Norske Lensrekneskapsbøker 1548-1567.. Navnet ble også skrevet blant annet som *Siigredtt*, *Sigrij*, *Siigriidt*, *Sirid*, *Syre* og *Syriid*.
På 1700-tallet var *Sigri* en vanlig form av navnet i Norge. *Sigrid* hadde i nyere tid sin største utbredelse omkring tidlige 1900-tallet, men gikk kraftig ned i bruk frem mot 1970-årene. Siden den tid har navnet fått et nytt oppsving, men hadde i 2006 ikke nådd sitt gamle nivå. I 2006 var det om lag 7 500 personer i Norge som hadde *Sigrid* som første eller eneste fornavn.

I nyere tid har navnet *Sigrid* vært vanlig i Norge siden 1880-årene og hadde en popularitetstopp med 1,6 % i 1904.

|}

## Navnedag
*Sigrid* har navnedag i flere land, oftest 19. juni. Den norske navnedagen er .

## Personer med navnet
Personene i listen er ordnet kronologisk etter fødselsår.
* Sigrid Storråde (967–1014), svensk adelskvinne
* Sigrid Undset (1882–1949), norsk forfatter og nobelprisvinner
* Sigrid Helliesen Lund (1892–1987), norsk fredsforkjemper
* Sigrid Boo (1898–1953), norsk forfatter
* Sigrid Gurie (1911–1969), norsk-amerikansk skuespiller
* Sigrid Horne-Rasmussen (1915–1982), dansk skuespiller
* Sigrid Sundby (1942–1977), norsk skøyteløper
* Sigrid M. Hanssen (født 1966), norsk forfatter
* Sigrid Bonde Tusvik (født 1980), norsk komiker
* Sigrid Rykhus (født 1984), profesjonell telemarkkjører
* Sigrid Raabe (født 1996), norsk sanger
* Sigrid Haanshus (født 2002), norsk sanger

## Referanser


## Eksterne lenker
* Norske navn - Sigrid 
*
Chuck

:*For TV-serien med samme navn, se [[Chuck (TV-serie)]]*.
:*For kjoks til boremaskin, se [[kjoks]]*.

***Chuck*** er det tredje albumet til det kanadiske punkrock-bandet Sum 41. Chuck kom ut 12. oktober 2004, og er bandets siste album med den tidligere sologitaristen Dave Baksh, som forlot bandet i 2006 for å delta i det nyere bandet Brown Brigade. 

## Albumtittelen
I mai 2004, dro bandet til Kongo med organisasjonen War Child Canada for å dokumentere krigen som foregikk i landet. Etter noen dager startet en slåsskamp i nærheten av hotellet de bodde på. Gjestene på hotellet ventet på at masseslagsmålet skulle roe seg ned, men det gjorde det ikke. En soldat ved FNs fredsbevarende styrker med navn Charles «Chuck» Pelletier ringte bevæpnede folk for å få hotellets gjester i sikkerhet. Etter 5-6 timer var alle de sivile evakuert, og Sum 41 kalte sitt siste albumet opp etter deres redningsmann «Chuck».

## Mottakelse
Albumet mottok noe blandet kritikk, og basert på 11 anmeldelser ved Metacritic fikk Chuck en gjennomsnittlig poengsum på 63 (av 100).

Det amerikanske magasinet Entertainment Weekly ga albumet karakteren B+ (der A er best) og uttalte: 

## Sporliste

* Låtnavnet «88» kommer av sangens tempo, 88 slag per minutt (bpm).

## Priser og plasseringer
- Sum 41 vant en Juno Award for "[Best Rock Album of the Year" i 2005. 
- Albumet solgte til platina i Canada og gull i USA 
- Ved en Internettavstemning ble "No Reason" stemt frem som beste låt ved albumet, med "We're All to Blame" på en andreplass.

## Personell

* Deryck Whibley – ledende vokalist, rytmegitarist, pianist
* Dave Baksh – sologitarist, vokalist
* Cone McCaslin – bass, backupvokalist
* Steve Jocz – trommer

## Filmmusikk
- «Noots» er blitt brukt i filmen Fantastic Four  - No Reason er blitt brukt i filmen Dirty Love

## Chuck Acoustic EP (Tour Edition Promo)
***Chuck Acoustic EP (Tour Edition Promo)*** er en akustisk EP gitt ut av Sum 41 kun i Japan i 2005. Den inneholder fem akustiske sanger av låter fra tidligere album. «Pieces», «Some Say» og «There's No Solution» er fra *Chuck*, mens «Over My Head (Better Off Dead)» og «No Brains» er fra forrige album, *[[Does This Look Infected?]]*.

## Sporliste

## Referanser


## Eksterne lenker
*
Vestnes Varfjell Idrettslag

**Vestnes Varfjell Idrettslag**, forkortet VVIL, er et fleridrettslag i Vestnes kommune i Møre og Romsdal. Klubben har rundt 700 medlemmer, med fotball og håndball som de største idrettene. Klubbens A-lag i fotball spiller i 4. divisjon Nordmøre/Romsdal i 2017. Klubben spiller sine hjemmekamper i Vestnes idrettspark (kunstgress). Drakter: Marineblå trøyer m/hvit besetning, marineblå bukser, hvite/marineblå strømper. Reservedrakter: Hvite trøyer, blå bukser.

## Tabell

## Historikk
Idrettslaget ble stiftet 29. september 1900 under navnet Vestnæs Idrætslag, skiftet seinere navn til Vestnes Turn & Idrettslag. Vestnes Varfjell IL er en sammenslutning av dette laget og Fotballklubben Varfjell i 1994. FK Varfjell var i sin tur stiftet 29. desember 1967 etter en sammenslutning av fotballgruppene i Vestnes Turn & IL og Tresfjord IL (stiftet 1945 (1904)). 

## Rekorder
*Flest klubbkamper: Ronny Leikarnes, 357 obligatoriske kamper 
*Beste serieplassering: Nr. 2 i 4. divisjon (nå 3. divisjon) Nordmøre/Romsdal i 1974, 1977 og 1998.
*Beste cupprestasjon: 1. runde i 1976, tap 0&ndash;4 borte mot Molde.
*Beste mål:  Elling Olafsen scoret alle målene da de vant 8–0 på bortebane over Eidsvåg Idrettslag den 11. oktober 2017.
*Mest kjente spiller fra klubben: Bernt Hulsker (tidligere Molde, Vålerenga (seriemester 2005), AIK (Sverige),  og Stabæk.

## Referanser


## Eksterne lenker
*